**Kitöltési útmutató az**

**„Intrastat Kiszállítás” és „Intrastat Beérkezés”** című 2019. évi kérdőívekhez

(Nyilvántartási szám: 2010 és 2012)

Az Európai Unión belül a termékek minden adminisztratív kötöttség nélkül, szabadon mozoghatnak. A tagállamok közötti külkereskedelmi termékforgalom megfigyelésére az adatokat közvetlenül a forgalmazóktól gyűjtő statisztikai rendszert alakítottak ki. E statisztika az Intrastat, amelyet EU rendeletek szabályoznak, és tesznek kötelezővé minden tagállam, így Magyarország számára is.

**1**. **Általános tudnivalók az Intrastatról és az adatszolgáltatási kötelezettség teljesítéséről**

* 1. **Jogi szabályozás**

A tagállamok statisztikai szolgálatait a legmagasabb szintű közösségi jogszabályok (rendeletek) kötelezik az Intrastat adatgyűjtés végrehajtására. Így e statisztikai rendszert minden tagállamban működtetni kell. Arról azonban, hogy a vállalkozók kötelesek legyenek Intrastat-adatokat szolgáltatni, minden tagállamnak magának kell gondoskodnia.

Az Intrastatot érintő két legfontosabb EU-jogszabály:

* az Európai Parlament és a Tanács 638/2004/EK (többször módosított ) rendelete a tagállamok közötti termékforgalom statisztikájáról (az ún. Intrastat-alaprendelet), és a
* 1982/2004/EK (többször módosított ) bizottsági rendelet, az alaprendelet végrehajtási utasítása.

A vállalkozások adatszolgáltatási kötelezettségét a tagállamok nemzeti szabályozásának kell biztosítania. Magyarországon a hivatalos statisztikai szolgálat minden adatgyűjtése (az Intrastat is) egységesen kezelendő. Az adatszolgáltatást a hivatalos statisztikáról szóló 2016. évi CLV. törvény teszi **kötelező**vé, a konkrét adatgyűjtések körét és jellemzőit az Országos Statisztikai Adatfelvételi Program (OSAP) évente, kormányrendeletben szabályozza.

***Figyelem!***

*Az adatszolgáltatás elmulasztása, illetve a hamis adatszolgáltatás a hivatalos statisztikáról szóló 2016. évi CLV. törvény 32-33. §-a alapján közigazgatási bírság kiszabását vonhatja maga után. A közigazgatási bírság összege természetes személy esetében 200 000 Ft-ig, jogi személy és személyiségi joga szerint jogképes szervezet esetében 100 000 forinttól 2 000 000 forintig terjedhet. A bírság kiszabása a jogszabálysértéssel érintett adatszolgáltatásonként történik.*

* 1. **Az Intrastat és az áfa-bevallás kapcsolata**

Azt az információt, hogy egy adott hónapban az Intrastat jelentés benyújtására nem kötelezett gazdasági szervezetek közül melyek és milyen értékben bonyolítottak le az EU-tagállamokkal termékforgalmat (vagyis kiket kell új adatszolgáltatóként kijelölni), alapvetően az áfa-bevallások „Közösségen belülről történő … termékbeszerzés”, ill. „Közösségen belülre történő termékértékesítés” rovataiban szereplő adatokból nyeri a statisztika. Ezeknek az adatoknak a rendszeres átadására az Intrastat-alaprendelet kötelezi a nemzeti adóhatóságokat.

Az uniós termékforgalom áfa- és Intrastat-adatai – az adózási és a statisztikai rendszer eltérései miatt – az esetek többségében nem egyeznek meg; a kettő közötti jelentős különbség is indokolt lehet. Nagy és rendszeres eltérés esetén előfordulhat, hogy a KSH megkeresi az adatszolgáltatót az eltérés okainak tisztázása érdekében.

Fontos megjegyezni, hogy a NAV–KSH kapcsolat egyirányú; az egyes vállalkozások Intrastatban jelentett adatait (bármely más, statisztikai célra szolgáltatott adathoz hasonlóan) a KSH bizalmasan kezeli, az adóhatóságnak sem adja ki!

* 1. **Az adatszolgáltatásra kötelezettek köre**

Adatszolgáltatásra kötelezettek a magyar közösségi (HU) adószámmal rendelkező természetes és jogi személyek, valamint jogi személyiség nélküli szervezetek, az alábbiak szerint:

**a feladó tagállamban** mindazok, amelyek

* olyan szerződést kötöttek (a szállítási szerződések kivételével), amely termékek kiszállítását eredményezi, vagy ennek hiányában,
* kiszállítják a terméket, illetve annak kiszállításáról gondoskodnak, vagy ennek hiányában,
* birtokolják a terméket, amely a kiszállítás tárgya;

**a rendeltetési tagállamban** mindazok, amelyek

* olyan szerződést kötöttek (a szállítási szerződések kivételével), amelyek termékek beérkezését eredményezték, vagy ennek hiányában,
* átveszik a terméket, illetve annak átvételéről gondoskodnak, vagy ennek hiányában,
* birtokolják a terméket, amely a szállítás tárgya.

A természetes személyek közül a magánszemélyek felmentést kapnak az adatszolgáltatás alól, az egyéni vállalkozók nem.

A fentiek közül azonban csak azoknak a gazdasági szervezeteknek kell adatot szolgáltatniuk, amelyek maximum 12 havi, Intrastatban jelentett beérkezéseinek, ill. kiszállításainak, vagy – Intrastat jelentés hiányában – áfa-bevallásaiban szereplő közösségi beszerzések, ill. értékesítések összértéke meghaladja a 2019-ben érvényes **adatszolgáltatási küszöbérték**et, amely

**a beérkezésekre 170 millió Ft és a kiszállításokra 100 millió Ft.**

Tehát,

* azok a gazdasági szervezetek, amelyek beérkezései maximum 12 hónap alatt meghaladják a 170 millió Ft-ot, kötelesek beérkezéseikről Intrastat jelentést benyújtani;
* azok a gazdasági szervezetek, amelyek kiszállításai maximum 12 hónap alatt meghaladják a 100 millió Ft-ot, kötelesek kiszállításaikról Intrastat-jelentést benyújtani;

***Figyelem!***

***Egyedi szabályozás vonatkozik a bérmunka (41, 42, 51, 52) ügyleteket (is) jelentő gazdasági szervezetekre. Ha a gazdasági szervezet egyik irányban adatszolgáltatásra kötelezett és arra bérmunka ügyletet is jelentett, akkor másik irányú forgalmát is köteles – küszöbértéktől függetlenül – jelenteni****.*

Ha egy termék beérkezésében/kiszállításában több, magyar adószámmal rendelkező cég is részt vesz, Intrastat-jelentésében (egyéb iránymutatás hiányában) az ügyletet annak kell szerepeltetnie, amelynek áfa-bevallásában az ügylet közösségi beszerzésként/értékesítésként szerepel.

**A fenti adatszolgáltatási kötelezettség a más tagállamban letelepedett, de Magyarországon adószámmal rendelkező gazdasági szervezetekre is vonatkozik!**

**1.4 Az adatszolgáltatási kötelezettség érvénye**

A gazdasági szervezet attól a hónaptól köteles Intrastat-adatokat szolgáltatni, amikor a maximum 12 utolsó havi, Intrastatban jelentett beérkezéseinek, ill. kiszállításainak, vagy – Intrastat-jelentés hiányában – áfa-bevallásaiban szereplő közösségi beszerzéseknek, ill. értékesítéseknek összértéke átlépte az adott forgalmi irányra érvényes adatszolgáltatási küszöbértéket. Az adatszolgáltatási kötelezettség a naptári év során mindaddig fennáll, amíg annak megszűnéséről a vállalat a KSH-tól értesítést nem kap.

**1.5 Az Intrastat jelentés vonatkozási időszaka (tárgyhónap)**

Az Intrastatba tartozó termékmozgásokat annak a hónapnak a jelentésében kell szerepeltetni, amelyben

* a termék beérkezett, illetve azt kiszállították, vagy ezen információ hiányában
* a szerződés teljesítése (a fuvarparitásnak megfelelően) megtörtént.

A fenti két lehetőség közül minden adatszolgáltató választhat, hogy melyiket alkalmazza, következetesen, az egész év során.

**Intrastat jelentést azoknak a vállalkozásoknak is havonta kell benyújtaniuk, amelyek negyedévente készítenek áfa-bevallást.**

**1.6 Az adatszolgáltatás rendje és határideje**

Az Országos Statisztikai Adatfelvételi Program kötelező adatszolgáltatásairól szóló 388/2017. (XII. 13.) Korm. rendelet értelmében a KSH az Intrastat adatgyűjtések teljesítését kizárólag elektronikus úton, a KSH-Elektra informatikai rendszeren keresztül (http://elektra.ksh.hu/) fogadja el.

A KSH-Elektra rendszerben lehetőség van XML, illetve CSV állományok feltöltésére. A CSV állományból történő feltöltéshez a KSH-Elektra rendszerben rendelkezésre bocsátunk egy CSV sablon állományt, amely tartalmazza az importáláshoz kötelezően szükséges azonosító sorokat a beküldendő adatok nélkül, kiegészítve a felhasználónak szóló magyarázó részekkel. Az adat XML és a CSV feltöltéssel kapcsolatos további információk az alábbi linken érhetők el:

http://www.ksh.hu/intrastat\_elektronikus\_adatszolgaltatas

Az elektronikus jelentéseket az Elektra rendszer tárolja, a kérdőívek onnan bármikor visszakereshetők.

**Az adatszolgáltatás határideje a tárgyhót követő hónap 15-e.**

*Ez azt jelenti, hogy pl. a májusi forgalomról készített jelentés esetében június 15-ig kell az érvényes jelentés visszaigazolásának megtörténnie. Ha 15-e munkaszüneti nap, akkor a határidő a következő munkanap.*

Az adatszolgáltatást **nemleges válasz esetén is teljesíteni kell** (elektronikus kérdőív nemleges küldése)! Nemleges jelentést kell kitöltenie az adatszolgáltatásra kötelezett vállalkozásnak, ha az adott hónapban egyetlen kiszállítása/beérkezése sincs. A kérdőív online kitöltésekor a megadott lehetőségek közül ki kell választani a nemlegesség okát. „Egyéb ok miatt nemleges” választása esetén a „Nemlegesség indoka” mezőt is ki kell tölteni.

A kérdőív előlapján szereplő kapcsolattartási adatokat nemleges jelentés küldése esetén is kérjük kitölteni, illetve **aktualizálni**!

**1.7 Adatok ellenőrzése/módosítása**

A KSH-Elektra rendszer az elektronikus kérdőívbe épített ellenőrzésekkel segíti a minél pontosabb és teljesebb adatszolgáltatást. Ezek a beépített ellenőrzések biztosítják, hogy **hiányosan, a kötelezően kitöltendő mezők elhagyásával a jelentés nem küldhető be**. A kérdőívbe épített ellenőrzések maunális adatfelvitel és adatfeltöltés (CSV, illetve XML) esetén is lefutnak.

A beküldött kérdőív adatain a KSH ún. hihetőségi vizsgálatot végez, melynek célja a valószínűtlennek tűnő adatok (pl. túlzottan magas egységárak) kiszűrése. Az ezen ellenőrzés során jelentkező, „hibásnak tűnő” tételekkel kapcsolatos javítási igénnyel, illetve egyeztetés céljából munkatársaink felvehetik a kapcsolatot a jelentés kitöltőjével.

Amennyiben maga az adatszolgáltató fedez fel hibás tételt a már elküldött jelentésében, azt csak akkor kell módosítani, ha az eltérés meghaladja a tétel számlázott összegének 0,1 %-át és a változás nagysága legalább 100 ezer Ft.

**A jelentés módosítását minden esetben a KSH-Elektra rendszerben, az egész jelentés újbóli elküldésével lehet elvégezni.**

**1.8 Kapcsolat**

* A **kérdőív kitöltésével kapcsolatban** felmerülő kérdésekre a KSH munkatársai adnak felvilágosítást. A felelős munkatársak neve és elérhetősége:

www.ksh.hu → Adatszolgáltatóinknak → Nyomtatványok → Munkatársak elérhetőségei

Link: <http://www.ksh.hu/munkatarsak_elerhetosegei_2019>

* A **KSH-ELEKTRA rendszerhez** kapcsolódó kérdés vagy probléma esetén a 06/80 200-766 ingyenesen hívható zöld számon keressék munkatársainkat.
1. **Általános tudnivalók a kérdőív kitöltéséről**

## A kérdőív fajtái

Külön kérdőívet kell kitölteni a kiszállításokra és a beérkezésekre. Magyarországról egy másik tagállamba irányuló termékforgalom esetén az „**Intrastat** **Kiszállítás**” című (Nyilvántartási szám: 2010), míg egy másik tagállamból Magyarországra irányuló termékforgalom esetén az **„Intrastat Beérkezés**”című (Nyilvántartási szám: 2012) kérdőívet kell kitölteni.

Minden ügyletet a **termékmozgás irányának megfelelő kérdőíven** kell szerepeltetni (ha az adatszolgáltató arra az irányra ki van jelölve).

Pl. A 11-es ügyletkóddal vásárolt termék „beérkezés”. Ha ennek egy részét minőségi kifogás miatt a magyar vevő visszaküldi, azt 21-es ügyletkódon, „kiszállítás”-ként kell jelentenie.

Azon gazdasági szervezeteknek, amelyeknek a maximum 12 havi, Intrastatban jelentett beérkezéseinek, ill. kiszállításainak, vagy – Intrastat-jelentés hiányában – áfa-bevallásaiban szereplő közösségi beszerzések, ill. értékesítések összértéke meghaladja az **érvényes kiemelt küszöbértéket**, a kérdőív „statisztikai érték” rovatát is kötelező kitölteniük.

A kiemelt küszöbértékek 2019-ben az alábbiak:

beérkezés esetén: **5 milliárd Ft ,** kiszállítás esetén: **14 milliárd Ft**

***Figyelem!***

***Egyedi szabály vonatkozik az 51 és 52 kódú (bérmunka utáni szállítás) ügyletekre, amelyekről minden adatszolgáltatónak kell statisztikai értéket közölnie!***

## A kérdőív előlapjának kitöltése

**A kérdőívet jóváhagyó vezető adatai**: Kapcsolattartás céljából kérjük a kérdőívet jóváhagyó vezető nevét, telefonszámát és e-mail címét megadni.

**A kitöltő adatai**: A kitöltő napközbeni kapcsolattartási adatai.

Abban az esetben is kérjük kitölteni, ha kérdőívet kitöltő és jóváhagyó vezető személye ugyanaz.

**Megjegyzés**: A kérdőívvel, illetve annak kitöltésével kapcsolatos észrevételeiket megjegyzésként tüntessék fel. Ebben a rovatban kérjük szerepeltetni a szervezet tevékenységével, működésével kapcsolatos minden olyan jellegű változást, amely a jelentett Intrastat adatok, vagy egyes tételek korábbi időszak(ok)hoz viszonyított nagymértékű módosulását eredményezi.

**A kérdőív kitöltésére fordított idő**:

Kérjük, adja meg, hogy a kérdőív kitöltése mennyi időt vett igénybe! (Egy kérdőív és a hozzá tartozó kitöltési útmutató/módszertani segédlet megismerésére, a statisztikai adatszolgáltatás teljesítése céljából gyűjtendő adatok előállítására, a kérdőív kitöltésére, több kitöltő esetén a koordinatív tevékenységre, a kitöltött kérdőív ellenőrzésére, valamint az esetleges segítségkérésre, ügyintézővel folytatott konzultációra fordított idő (percben).) **Kérjük, hogy ezt a rovatot évente legalább egyszer töltse ki!**

### 2.3 Az ügyletek összevonásának szabályai

Egy tételként szerepeltetni azokat az ügyleteket, amelyek **termékkódja, valamint az ügyletfajtára, partner tagállamra és származási országra (kiszállításnál partner adószámra is!) vonatkozó adatai megegyeznek.** Ezeket az ügyleteket **össze kell vonni**, mégpedig az előbbiekben felsorolt jellemzőket egyszer megadva, a nettó tömegre, a mennyiségre és a termék értékére vonatkozó adatok összeadásával. A minden jellemzőjében (termékkód, partner tagállam, származási ország, partner adószám (csak kiszállításnál)) azonos ügyleteket kizárólag havonta egy tételsoron lehet jelenteni, különben a rendszer hibát jelez.

Nem kell termékkódonként jelenteni az adott hónapon belül azok az ügyleteket, amelyek **értéke egyenként 60 ezer Ft (200 Euro) alatt van.** Ezek az ügyletek a **99500000** (kis értékű tételek) termékkódon, **partnerországonként** összevonhatók és csak számlázott értéken jelenthetők; statisztikai értéket a kiemelt adatszolgáltatóknak sem kell adni. **Ez a lehetőség a 4-es és 5-ös kódú bérmunka ügyletekre nem alkalmazható.**

***Ha egy hónapon belül azonos kód alá tartozó terméket többször szállít ki (vagy érkeztet be) azonos feltételek mellett úgy, hogy az egyes szállítmányok értéke 60 ezer Ft (200 Euro) alatt van, akkor ezeket először az első lehetőség szerint kell összevonni (saját termékkódon, minden adat megadásával)***. Ha az összesített érték még ekkor is kevesebb 60 ezer Ft-nál, akkor alkalmazható rá a második típusú összevonás (a 99500000 termékkódra). Ez az összevonás nem kötelező, alkalmazásáról minden adatszolgáltató tetszése szerint dönthet!

1. **A Kérdőív rovatai**
2. **Tételsorszám**

Az online felületen egy lapon 25 tétel rögzíthető, utána új lapot kell nyitni. Új tétel felvételével a sorszám automatikusan beíródik.

1. **Termék kódja**

A termékeket az EU 2019. évi termékjegyzékében (Kombinált nómenklatúra, 2019) szereplő nyolcjegyű kódokkal (KN8) kell azonosítani, amelyek listája a KSH Intrastat-weblapján is megtalálható (<http://www.ksh.hu/intrastat_kombinalt_nomenklatura> ).

A KSH-Elektra alkalmazás támogatja a kódok közötti keresést számra, vagy szövegre is.

***Figyelem!***

***A gépalkatrészek termékkódját a Módszertani segédlet „B” mellékletében található iránymutatás alapján kell meghatározni!***

1. **Termék megnevezése**
* CSV vagy XML fájl feltöltésekor ez a rovat nem szerepel
* On-line (kézi) adatbevitelnél a termékkód megadásakor az alkalmazás automatikusan kitölti a Kombinált nómenklatúrában szereplő megnevezést.
1. **Ügyletkód**

Az ügylet jellegére vonatkozó kétszámjegyű kód.

Egyes ügyletek jelentési módjára vonatkozóan a „Módszertani segédlet” ad iránymutatást, melyben ábrákkal is illusztrált eseteket is bemutatunk.

Ügyletkódok jegyzéke

|  |  |
| --- | --- |
| **Leírás** | **Kód** |
| 1. A tulajdonjog pénzbeli vagy egyéb ellenszolgáltatás fejében történő tényleges vagy szándékolt, rezidens és nem rezidens közti átruházásával járó ügyletek (a 2, 7 és 8-as pontokban felsorolt ügyletek kivételével) |  |
| Végleges vétel/eladásVétel/eladás megtekintés vagy kipróbálás után, bizományos értékesítésre vagy kereskedelemi ügynök közvetítésévelBarterforgalom (természetbeni ellenszolgáltatással)Pénzügyi lízing (részletre vásárlás/eladás)Tárgyi apportReexportEgyéb | 11121314161719 |
| 2. Termékek visszaküldése és térítésmentes cseréje, az eredeti ügylet 1-es pont alatt történt nyilvántartásba vételét követően |  |
| VisszárukVisszáruk pótlására szállított termékekVissza nem küldött termékek pótlása (pl. jótállás keretében)Egyéb | 21222329 |
| 3. Tulajdonosváltással járó, de fizetés vagy egyéb ellenszolgáltatás nélküli (nem ideiglenes) ügyletek | 30 |
| 4. Bérmunkára szállított termékek (a tulajdonjog nem száll át a feldolgozást végzőre), ha a készterméket várhatóan ugyanabba a tagállamba szállítják vissza ha a készterméket várhatóan nem szállítják ugyanabba a tagállamba\* vissza | 4142 |
| 5. Bérmunka után szállított késztermékek (a tulajdonjog nem száll át a feldolgozást végzőre)ha ugyanabba a tagállamba szállítják vissza, amelyből az anyag érkezettha nem ugyanabba a tagállamba\* szállítják, amelyből az anyag érkezett, vagy az anyagot helyben vettékmaradék, hulladék, melléktermék visszaszállítása | 515259 |
| 7. Közös védelmi programok vagy egyéb közös kormányközi gyártási program ügyletei  | 70 |
| 1. Építőanyagok és felszerelések szállítása, általános építési vagy műszaki szerződés keretében

 Egy évnél rövidebb tartamú szerződés esetén Egy évnél hosszabb tartamú szerződés esetén  | 8182 |
| 9. Egyéb ügyletek24 hónapnál hosszabb bérlet, kölcsön és operatív lízingIndirekt kereskedelemEgyéb  | 919299 |
| \* Másik tagállamba vagy Unión kívüli országba szállítják. |  |

1. **Rendeltetési/feladó tagállam**

**Kiszállítás** kérdőíven annak a tagállamnak a kódja, amely a terméknek a magyar feladó által ismert végső uniós rendeltetési helye (**rendeltetési tagállam**).

**Beérkezés** kérdőíven annak a tagállamnak a kódja, ahonnan a terméket Magyarországra elindították (**feladó tagállam**).

A tagállamok kódjai a következők:

|  |  |  |  |  |  |
| --- | --- | --- | --- | --- | --- |
| AT | Ausztria  | FR\* | Franciaország | DE\* | Németország |
| BE | Belgium | GR\* | Görögország | IT\* | Olaszország |
| BG | Bulgária | NL\* | Hollandia  | PT | Portugália |
| CY | Ciprus | IE | Írország | RO | Románia |
| CZ | Cseh Köztársaság | PL | Lengyelország | ES\* | Spanyolország |
| DK\* | Dánia | LV | Lettország | SE | Svédország |
| GB\* | Egyesült Királyság | LT | Litvánia | SK | Szlovák Köztársaság |
| EE | Észtország | LU | Luxemburg | SI | Szlovénia |
| FI\* | Finnország | MT | Málta | HR | Horvátország |

Néhány tagállam egyes részeivel lebonyolított termékforgalom nem tartozik az Intrastat körébe (arról vámokmányt kell kitölteni); ezeket az országokat a táblázatban \*-gal jelöltük. Az, hogy pontosan mely területeik esnek az Intrastat körén kívül, a **Módszertani segédlet „A” mellékletében** található.

1. **Származási ország**

A származási ország az az ország, amelyben az árut előállították, kitermelték, vagy feldolgozták. Ha az árut több országban állították elő, akkor az tekintendő származási országnak, ahol az utolsó lényeges feldolgozási műveletet végrehajtották.

1. **Nettó tömeg (kg)**

A termék csomagolóanyag nélküli saját tömege, amelyet 1 kg alatt 3 tizedesjegyre kell megadni. 1 kg fölött a tizedeseket a matematika szabályai szerint lehet egész számra kerekíteni.A nettó tömeget **csak azokra a termékkódokra kell megadni, amelyekre nem kötelező kiegészítő mértékegységben** **mért mennyiséget megadni!**

***Figyelem!***

***Ha ugyanazt a terméket, azonos feltételekkel többször hozza be, vagy viszi ki, akkor először adja össze a tételek eredeti nettó tömegeit, és csak azután kerekítsen.***

1. **Mennyiség (kiegészítő mértékegységben)**

A rovatot akkor kell kitölteni, ha a **Kombinált Nómenklatúrában a termék nyolcjegyű kódja mellett kiegészítő mértékegység szerepel**. Ekkor a megadott mértékegységben mért mennyiséget kell beírni, egész számra kerekítve.

A rovatban a termék mértékegységét (db, pár, m3 stb.) nem kell megadni, csak az abban mért mennyiséget, azaz **egy számot**.

1. **Számlázott összeg (Ft)**

A számlázott összeg az **áfa-alap** (általában a termék számlán szereplő értéke**)**, amely a szállítási feltétel szerint tartalmazhat szállítási és biztosítási költségeket, adókat és járulékokat azonban nem. Figyelem! IFRS-t alkalmazó vállalkozóknak a beszámolóban szereplő IFRS szerinti vevőkövetelések összegét (becsült engedményekkel csökkentett összeg) kérjük jelenteni.

Ha az ügyletről **nem állítanak ki számlát**, akkor a termék becsült piaci értékét kell a rovatba írni.

A számlázott összeget magyar **forintban** kell megadni, egész számra kerekítve.

Azátszámítást az adatszolgáltató számviteli politikájában meghatározott banknak a beérkezés/kiszállítás, vagy a szerződés (fuvarparitás szerinti) teljesítésének napján érvényes **napi deviza-középárfolyamán** kell elvégezni (attól függően, hogy az adatszolgáltató a 1.5 pontban szereplő két lehetőség közül melyiket alkalmazza).

Egyedi szabályok a számlázott összeg jelentésére

Aktív bérmunka

* bérmunkára beérkezett termék (41-es vagy 42-es ügyletkód) esetén a számlázott összeg a feldolgozandó termék becsült piaci értéke;
* bérmunka után kiszállított termék (51-es vagy 52-es ügyletkód) esetén a számlázott összeg ***csak az az érték, amelyet a bérmunkázó kiszámláz* (hozzáadott érték),** amely
* a Magyarországon hozzáadott (a bérmunkázó tulajdonában lévő) anyag és alkatrész ára (amelyeket lehet, hogy korábban külföldről vásárolt), valamint
* a bérmunkadíj.
* bérmunka utáni maradék, hulladék, melléktermék visszaszállítása (59-es ügyletkód) esetén annak becsült értéke.

**Passzív bérmunka**

* bérmunkára kiszállított termék (41-es vagy 42-es ügyletkód) esetén a számlázott összeg a feldolgozandó termék becsült piaci értéke;
* bérmunka után beérkezett termék (51-es vagy 52-es ügyletkód) esetén a számlázott összeg **csak a hozzáadott érték,** amely
* a másik tagállamban hozzáadott (a bérmunkázó tulajdonában lévő) anyag és alkatrész ára, valamint
* a bérmunkadíj;
* bérmunka utáni maradék, hulladék, melléktermék visszaszállítása (59-es ügyletkód) esetén annak becsült értéke.

**Egyes ügyleteknél a „Számlázott összeg” rovatban feltüntetendő összeg nem egyezik meg a számla összegével**. Pl.:

* ***Indirekt import*** esetén az importált termék értéke a másik tagállamban lefolytatott vámeljárás utáni érték, az Intrastatba tartozó szállítás megkezdésekor. Ennek megfelelően tartalmaznia kell az áru eredeti értékét, a szállítási és biztosítási költségeket az EU-ba beléptetés helyéig és a vámeljárás költségét.

Ha pl. egy magyar vállalkozás az USA-ból importál terméket, és azt Rotterdamban lépteti be az Unió területére, akkor az Intrastatban holland beérkezést kell jelentenie, amelyben a számlázott összeg az eredeti eladási ár plusz

* FOB szállítási feltétellel kötött szerződés esetén még hozzá kell adnia a tengeri fuvar és biztosítás, valamint a rotterdami vámeljárás költségét;
* CIF szállítási feltétellel kötött szerződés esetén még hozzá kell adnia a rotterdami vámeljárás költségét.
* Ha a számlán nemcsak termékek, hanem **szolgáltatás** ellenértéke **is** szerepel, mégpedig megbontva, akkor csak a termékek értékét kell szerepeltetni (a fuvarparitás szerinti fuvar- és biztosítási díjakkal együtt). Ha azonban a termék számlán szereplő összegének valamely szolgáltatás elválaszthatatlan része, akkor a számla teljes összegét kérjük szerepeltetni.
* **Pénzügyi lízingszerződés** keretében szállított termék esetében a számlázás több részletben történik, az Intrastat-kérdőíven azonban a termék teljes értékét kell megadni, kamatok és kezelési költség nélkül.
* Két évnél hosszabb **operatív lízingszerződés** valamint haszonkölcsön szerződés keretében szállított termékek esetében is a termék teljes értékét kell megadni.
* **Térítésmentes** szállítások esetén a termék teljes – becsült – értékét kell feltüntetni.
* Előfordulhat, hogy különböző termékek vásárlása vagy eladása esetén **egyetlen számlát** állítanak ki, termékszintű részletezés nélkül. Az Intrastatban ekkor is termékenként kell jelenteni az értéket, becsléssel osztva fel a számla teljes összegét.
1. **Statisztikai érték (Ft)**

***Figyelem!***

***Ezt a rovatot a kiemelt küszöb feletti adatszolgáltatóknak minden tételre, kiemelt küszöb alatti adatszolgáltatóknak csak az 51-es és 52-es ügyletekre kell kitölteni.***

A statisztikai érték az az érték, amelyet a kiszállított/beérkezett termékért magyar határparitáson számítva a vevő ténylegesen fizet, vagy fizetne. Ez azt jelenti, hogy a statisztikai értéknek a **termék értékén felül a fuvar és biztosítás költségeit mindig a magyar határig** kell tartalmaznia, azaz:

* **kiszállítás esetén** Magyarország területén belül (a magyar határig), míg
* **beérkezés esetén** Magyarország területén kívül (a magyar határig).

A statisztikai értéket az adatszolgáltatónak kell kiszámítania vagy becsülnie, és magyar forintban, egész számra kerekítve megadnia.

Egyedi szabályok a „Statisztikai érték” jelentésére

**Aktív bérmunka**

* bérmunkára beérkezett termék (41-es és 42-es ügyletkód) esetén a statisztikai érték a feldolgozandó termék becsült piaci értéke + a fuvar- és biztosítási költségekMagyarország területén kívül (a magyar határig), amely megfelel a fenti általános szabálynak;
* **bérmunka után kiszállított késztermék** (51-es, 52-es, ill. 11-es ügyletkódon *– részletesebben lásd a Módszertani segédletben*) esetén a statisztikai érték **a termék teljes értéke** határparitáson**,** amely
* a bérmunkára beérkezett (bérmunkáztató tulajdonában lévő), felhasznált anyagok értéke,
* a Magyarországon (a bérmunkázó által) hozzáadott anyag és alkatrész ára (amelyeket lehet, hogy korábban külföldről vásárolt),
* a bérmunkadíj, valamint
* a fuvar- és biztosítási költségeknek az út magyarországi részére jutó hányada.
* bérmunka utáni maradék, hulladék, melléktermék visszaszállítása (59-es ügyletkód) esetén annak becsült értéke + a fuvar- és biztosítási költségek Magyarország területén (a magyar határig);

***Figyelem!***

***Ha a magyarországi bérmunkát egy másik tagállamban bejegyzett vállalkozás a saját magyar adószámán keresztül végezteti*** *[részletesebben lásd a Módszertani segédletben]****, akkor statisztikai értékként*** az (áfa-bevallásban is megadott) értékesítési árat kell jelenteni, amely az anyagköltségen és bérmunkadíjon felül a ***bérmunkáztató nyereségét is tartalmazza.***

**Passzív bérmunka**

* bérmunkára kiszállított termék (41-es és 42-es ügyletkód) esetén a statisztikai érték a feldolgozandó termék becsült piaci értéke + a fuvar- és biztosítási költségekMagyarország területén (a magyar határig), amely megfelel a fenti általános szabálynak;
* bérmunka után beérkezett késztermék (51-es, 52-es, ill. 11-es ügyletkódon *– részletesebben lásd a Módszertani segédletben*) esetén a statisztikai érték **a termék teljes értéke** határparitáson**,** amely
* a bérmunkára szállított (a bérmunkáztató tulajdonában lévő), felhasznált anyag értéke,
* a másik tagállamban (a bérmunkázó tulajdonában lévő) hozzáadott anyag és alkatrész ára,
* a bérmunkadíj, valamint
* a fuvar és biztosítási költségeknek az út Magyarországon kívüli részére jutó hányada;
* bérmunka utáni maradék, hulladék, melléktermék visszaszállítása (59-es ügyletkód) esetén annak becsült értéke + a fuvar- és biztosítási költségekMagyarország területén kívül (a magyar határig).
1. **Partner adószáma (csak a Kiszállítás kérdőíven!)**

Annak a partnernek az adószámát kell megadni, ahová a szállítás történik az „e” rovatban megadott rendeltetési tagállam szerint, a számlamozgástól függetlenül.

# Különleges termékmozgások

A külkereskedelem-statisztika EU-szabályozása különleges termékmozgásként definiálja azokat az ügyleteket, amelyek számbavétele valamely jellemzőjük (maga a termék, az ügylet vagy annak egyik résztvevője) miatt a szokásostól eltérően történhet.

A következők minősülnek különleges termékmozgásnak:

* Komplett ipari üzemek szállítása;
* Tengeri szállításra használt hajók és hadihajók, valamint légitársaságok polgári célú repülőgépei és katonai célú repülőgépek adásvétele;
* Hajók és repülőgépek személyzetének és utasainak fogyasztására szolgáló különféle termékek, illetve a motorok és egyéb berendezések működtetéséhez szükséges üzemanyagok és kenőanyagok
	+ kiszállítás a közösségi termékek szállítása más tagállam hajója vagy repülőgépe számára, amely magyarországi (légi)kikötőben állomásozik.
* Részletekben történő szállítás:

Egyes gépek, berendezések, járművek (KN 84–89. fejezete) technikai, kereskedelmi vagy szállítási okból szétszerelve, több részletben érkeznek be vagy kerülnek kiszállításra. Ezeket az ügyleteket az Intrastatban akkor kell szerepeltetni, amikor az utolsó szállítmány is megérkezett, a komplett termék 8-jegyű kódján és értékén. Ez a szabály vonatkozik azokra az esetekre is, amikor a szállítások még azelőtt kezdődtek meg, hogy a vállalat Intrastat-adatszolgáltató lett.

A fenti ügyletek kezelésével kapcsolatos részletekről ügyfélszolgálatunkon kérhet felvilágosítást*.*

**5. Módszertani segédlet**

További, a kitöltést segítő információ áll rendelkezésére a „**Módszertani segédlet az**

**„Intrastat Kiszállítás” és „Intrastat Beérkezés”** című 2019. évi kérdőívekhez” című dokumentumban.